Ныкъуэдыкъуэхэм къащхьэщож
Май щIыналъэм гулъытэ хэха щыхуащI ныкъуэдыкъуагъэ зыбгъэдэлъ цIыхухэр лэжьыгъэ IэнатIэкIэ къызэгъэпэщыным.
Иужьрей илъэс зыбжанэм ирагъэкIуэкIа къэпщытэныгъэхэм къызэрагъэлъэгъуамкIэ, ныкъуэдыкъуэхэм ядэIэпыкъуну илъэдэкъэщыкI куэд ди IуэхущIапIэхэми яхэту пхужыIэнукъым. Нэгъабэ цIыхуищ къудей лэжьапIэ увыфауэ аращ.
Район администрацэм и унафэщIым социальнэ, жылагъуэ IуэхухэмкIэ и къуэдзэ Бездудная Ольгэ зэрыжиIэмкIэ, ныкъуэдыкъуэхэм лэжьыгъэ къыхуагъуэтынымкIэ комиссэм хэтхэм къалэн щащIащ щIыналъэм щыIэ IэнатIэхэр къызэхакIухьу, зэгурыIуэныгъэхэр иращIылIэну, Iуэхур зэрекIуэкIми щIэх-щIэхыурэ кIэлъыплъыну. ЛэжьакIуэ къэзыщтэфынухэм пIалъэу хуагъэуващ 2019 гъэм и ещанэ мазищым и кIэухым нэсыху. Май районым и закъуэ ныкъуэдыкъуэу 600-м щIигъу щогугъ лэжьыгъэ къагъуэтыным.
Шэрэдж Дисэ.
